Alina Devecerski

Alina Natalie Devecerski (født 27. mars 1983 i Jugoslavia, nå Serbia), oppvokst i Sundbyberg i Stockholms län, er en svensk sanger, låtskriver, danser og koreograf. Devecerski slo igjennom våren 2012 med låten «Flytta på dej» som toppet singellisten i Norge, Sverige og Danmark. Hun skriver musikken sin sammen med Christoffer Wikberg og arbeider også ved Kulturcentrum i Hallonbergen.


Biografi

Bakgrunn 
Alina Devecerski vokste opp i Sundbyberg i Stockholms län og har serbisk opphav. Som 19-åring var hun med i et jenteband. Siden det har hun koret og skrevet låter for andre artister. Blant hennes musikalske favoritter er Nirvana, Familjen, Kent og M.I.A..

Gjennombruddet med «Flytta på dej» 
Våren 2012 slo Devecerski igjennom som soloartist med elektropopsingelen «Flytta på dej» som ble utgitt digitalt den 20. april. Låten toppet den svenske singellisten i to uker og ble en topp 3-hit på Digilistan og Spotify. Ifølge Devecerski handler låten om «å forsøke å bli kvitt min indre negative stemme som forsøker å dra meg ned og holde meg tilbake med ulike midler». Kort tid etter ble Devercerski engasjert av flere av de store musikkfestivalene i Sverige, blant dem Hultsfredsfestivalen den 15. juni, Peace & Love den 28. juni, Emmabodafestivalen den 27. juli og Storsjöyran den 28. juli. Den 6. juli samme år ble oppfølgingssingelen «Ikväll skiter jag i allt» gitt ut, med beskjedne listeplasseringer og 48.-plass som best på Digilistan den 5. august. 

Debutalbumet Marathon ble gitt ut 19. november. Utover Devecerskis nåværende samarbeid med Christoffer Wikberg har hun også skrevet to av låtene sammen med Joakim Berg fra Kent.

Diskografi

Album 
 2012: Maraton (19. november)
 2014: Gnista + Gas (29. september)

Singler

Referanser

Eksterne lenker 
 
 
 
 Alina Devecerski hos EMI Sweden

Svenske sangere
Svenske låtskrivere
Personer fra Sundbybergs kommun
Personer etter føde- eller oppvekststed i Serbia